ઉપરોક્ત બાબતે એડવૉકેટ કનુભાઈ પટેલ જણાવે છેકે જ્યારે મુખ્યમંત્રીશ્રી આવતા હોય તો જે સ્થળે એન.એ થયુ છેકે નહી તેની તપાસ કલેક્ટરશ્રી અને જિલ્લા વિકાસ અધિકારીએ કરવી જોઈએ પણ કોઈ તપાસ કર્યા વગર મુખ્યમંત્રીને બોલાવી લીધા. આમંત્રણ પત્રિકામાં ખોટા નામો રાજકીય જસ ખાટવા આડેધડ લખી દીધા હતા. બે ટ્રસ્ટીઓ પટેલ જોઈતાભાઈ લીલાભાઈ અને ચૌધરી ધનજીભાઈ ગલાભાઈના રાજીનામા આપ્યા હોવા છતા ઈરાદાપૂર્વક ફરીથી લખાયા છે. હાઈસ્કુલ સંકુલનુ એન.એ.જૂનુ છે જે રીવાઈઝ થયુ નથી તેવુ સરકારી તંત્ર જાણે છે છતા ઉચ્ચકક્ષાએ જાણ કરી નહોતી. મામલતદારશ્રીએ જે પાસ પ્રિન્સીપાલને આપ્યા તેમાં પોલીસ અધિક્ષકની સહી નહોતી. આવી અનેક પ્રકારની ક્ષતિઓ રાખીને મુખ્યમંત્રી પાસે લોકાર્પણ કરાવ્યુ હતુ. ગઢવવાડા વિભાગ કેળવણી મંડળે સરકારને ગેરમાર્ગે દોરી મુખ્યમંત્રીને બોલાવી આબરૂના ધજાગરા કરાવ્યા હતા.